Kommissorium for Hans Chr. Carstensens legat.

1. Navn.

 Navnet er ” Hans Chr. Carstensens legat til støtte af ungdommen i DBTU”.

Legatet er oprettet som følge af den arv, der tilfaldt Dansk Bordtennis Union efter Hans Chr. Carstensen, der døde den 8.oktober 2013.

 Legatet er hjemmehørende hos DBTU, Idrættens Hus, Brøndby Stadion 20, 2605 Brøndby.

1. Formål.

Formålet med legatet er at uddele støtte til aktive ungdomsspillere i Dansk Bordtennis Union, der som følge af udøvelse af deres sport har store udgifter forbundet hermed, eller til disse spilleres deltagelse i aktiviteter.

1. Kapital.

Grundkapitalen udgøres af den arv, der tilfaldt DBTU, og p.t. udgør xxxxxxx

Der kan hvert år uddeles afkast og udbytte af kapitalen tillige med maksimalt 5 % af kapitalen.

Udvalget træffer bestemmelse om, hvorledes midlerne anbringes, således at der sikres et rimeligt afkast, samtidig med at der henses til, at kapitalen ikke forringes.

1. Bestyrelse.

Legatet bestyres af et udvalg bestående af 3 medlemmer.

Medlemmerne vælges hvert år på DBTU’s årsmøde for en periode på 3 år.

Første gang vælges et medlem for 3 år, et medlem for 2 år og et medlem for 1 år tillige med en suppleant for 1 år.

De personer, der vælges, kan ikke samtidig være medlem af DBTU’s bestyrelse eller øvrige udvalg.

Udvalget vælger selv sin formand, og alle medlemmer skal være til stede, for at udvalget er beslutningsdygtigt.

Udvalget afholder et årligt møde, hvortil alle medlemmer indkaldes skriftligt.

Beslutninger træffes ved almindeligt stemmeflertal.

Vedrørende habilitet gælder reglerne fastsat i DBTU’s love § 21.

1. Uddeling.

Ansøgning om at komme i betragtning ved uddeling af legatet skal indgives hvert år inden den 31.januar.

Ansøgning kan indgives af spillere, klubber, lokalunioner samt DBTU.

Ansøgningen skal indeholde en redegørelse for formålet.

 Udvalget afholder møde i perioden mellem 1.februar og 20.marts, således at uddeling af

 legatet kan ske på Hans Chr. Carstensens fødselsdag den 30.marts.

1. Regnskab.

Regnskabet føres af DBTU’s sekretariat og revideres sammen med DBTU’s øvrige regnskab.

1. Opløsning.

Opløsning kan kun ske efter vedtagelse i DBTU’s bestyrelse og efterfølgende godkendelse

 på det først kommende årsmøde.